Vådt, gråt og lidt mere vådt. Sådan har fredagens vejr set ud, og der er intet, der tyder på, at det skulle ændre sig. Når weekenden for alvor begynder lørdag morgen, kan man omkring Thisted-egnen være heldig at se solen titte frem, men temperaturen kommer kun lige op på kolde 3 til 4 grader. De kolde temperaturer skal vi dog vænne os til,  for i den kommende uge med regn, slud og sne, vil de vinterlige toner i vejret kunne mærkes i takt med, at vindstyrken fra øst vil bide i kinderne. Det er den russiske vinter, vi får lov at få en smagsprøve på. Det kolde vejr med dagtemperaturer omkring 0 grader og frostgrader om natten vil følge os helt frem til vinterferien, der begynder om en uge.

Referat:
Med det russiske vejr på vej fra øst kan vi se frem til nogle vinterkolde dage den kommende uge.